Fra en av bibliotekets lesesaler, Richelieubygningen 
**Bibliothèque nationale de France** (BnF) i Paris er et av verdens største bibliotek, og Frankrikes nasjonalbibliotek. Biblioteket ble etablert i 1461, men dets grunnlag lagt i 1537 da kong Frans I vedtok en pliktavleveringslov, som bestemte at alle bøker trykt i Frankrike skulle leveres i ett eksemplar til hans bibliotek. Biblioteket fikk sitt nåværende navn i 1795. Det har rundt 14 millioner bøker og publikasjoner, en stab på 2 700 personer og et budsjett på €254 millioner.

Avdelinger («Sites»)
--------------------

Biblioteket er spredt på flere steder med ulike oppgaver i Paris og Frankrike. En ny avdeling ble oppført i François Mitterrands presidentperiode med adresse Quai François-Mauriac i 13. arrondissement i Paris. Den består av en lav og nedsenket del omgitt av fire bokformede høyblokker og er oppkalt etter den tidligere presidenten *(Site François Mitterrand)*.

Per 2020 har det franske nasjonalbiblioteket fem avdelinger med ulike samlinger og publikumstilbud:

* François-Mitterand
* Richelieu-Louvois
* Arsenal
* Opéra
* Jean-Vilar

### Site François-Mitterand

Denne avdelingen ble bygget som et monument over president François Mitterands presidentperiode, etter hans eget ønske. Det var han selv som valgte ut konkurransebidraget i arkitektkonkurransen om dette bygningskomplekset. Avdelingen har adresse Quai François-Mauriac i 13. arrondissement i Paris. Den består av en lav og nedsenket del omgitt av fire bokformede høyblokker. Arkitekturen ble i 2017 tildelt en internasjonal pris som del av det 20. århundrets kulturelle verdensarv. Avdeling François-Mitterand ble innviet i 1995.

### Site Richelieu-Louvois

Site Richelieu-Louvois holder til i Paris' 2. arrondissement, på adressen 58 Rue de Richelieu, 75002 Paris. Her finner man biblioteket til Det nasjonale kunsthistoriske institutt (L'Institut national de l'histoire de l'art – INHA), biblioteket til l’École nationale des Chartes (Enc), og forskningslesesalene til BnFs 

* département des Manuscrits, Estampes et photographie,
* département des Monnaies, médailles et antiques,
* département des Arts du spectacle et Musique

### Site Jean-Vilar

Denne avdelingen holder til i Maison Jean-Vilar i den sør-franske byen Avignon. Jean Vilar (1912–1971) var sentral i fransk teaterliv i en årrekke, og tok initiativet til den verdenskjente teaterfestivalen Festival d'Avignon, som arrangeres hver sommer. Vilar bodde aldri i bygningen som er oppkalt etter ham.

Biblioteksamlingen i Maison Jean-Vilar består per 2020 av over 33.000 bøker og andre publikasjoner om scenekunst generelt, og har også en stor samling dokumenter og annet arkivmateriale som gjelder teaterfestivalen i Avignon og det øvrige teaterlivet i Avignon. Avdeling Jean-Vilar er underlagt BnFs «département des Arts du spectacle», som også arrangerer utstillinger, foredrag, konferanser og møter i Maison Jean-Vilar – særlig i forbindelse med teaterfestivalen.

Referanser
----------

1. ↑  Clarke, Jack A. (oktober 1967): «French Libraries in Transition, 1789–95» i: *The Library Quarterly*, **37** (4)
2. 1 2   «La BnF en chiffres» Arkivert 28. november 2007 hos Wayback Machine. *BNF.fr*
3. ↑  «En ce moment : Nos Implantations». *BnF - Site institutionnel* **(fransk)**. Besøkt 31. mai 2020.
4. ↑  «François-Mitterrand». *BnF - Site institutionnel* **(fransk)**. Besøkt 31. mai 2020.
5. ↑  «Richelieu». *BnF - Site institutionnel* **(fransk)**. Besøkt 31. mai 2020.
6. ↑  «Arsenal». *BnF - Site institutionnel* **(fransk)**. Besøkt 31. mai 2020.
7. ↑  «Opéra». *BnF - Site institutionnel* **(fransk)**. Besøkt 31. mai 2020.
8. 1 2  «Jean-Vilar». *BnF - Site institutionnel* **(fransk)**. Besøkt 31. mai 2020.
9. 1 2  «Dominique Perrault Architecture - The National Library of France (Bnf) François Mitterand has been awarded with a "20th Century Heritage" distinction in 2017». *www.perraultarchitecture.com*. Besøkt 31. mai 2020.
10. ↑  «Maison Jean Vilar à Avignon : expositions, publications ...». *maisonjeanvilar.org*. Besøkt 31. mai 2020.

Litteratur
----------

* Stam, David H. red. (2001): *International Dictionary of Library Histories*. Fitzroy Dearborn. ISBN 1-57958-244-3.

Eksterne lenker
---------------

* (fr) Offisielt nettsted Rediger på Wikidata

* (en) Offisielt nettsted Rediger på Wikidata

* (fr) Offisielt nettsted Rediger på Wikidata

* (en) Bibliothèque nationale de France – kategori av bilder, video eller lyd på Commons Rediger på Wikidata
* Bibliothèque nationale de France, offisielt nettsted
* Gallica, digitaliserte bøker

|  |  |
| --- | --- |
| Oppslagsverk/autoritetsdata | Store norske leksikon **·** Encyclopædia Britannica **·** Encyclopædia Universalis **·** Nationalencyklopedin **·** VIAF **·** GND **·** LCCN **·** ISNI **·** ISNI **·** BNF **·** BNF (data) **·** LIBRIS **·** SUDOC **·** ULAN **·** NLA **·** NDL **·** NKC **·** NKC **·** ICCU **·** BNE **·** GeoNames **·** MusicBrainz **·** Discogs
 |